Rakek, 23. 4. 2013

Spoštovani starši!

Vaš otrok se je v tem šolskem letu vključil v projekt Roden. Projekt mednarodne izmenjave s švedskimi partnerji, ki smo vam ga uvodno predstavili na decembrskem roditeljskem sestanku, se vsebinsko dobro odvija: učenci so se predstavili drug drugim z video posnetkom, besedili in slikami, navezali stike preko socialnih omrežij in modernih komunikacijskih poti, našo domovino predstavljajo partnerjem skozi slikovite predstavitve, podobne predstavitve pa pripravljajo tudi švedski partnerji. Februarja nam je gospod Janez Bajt iz Slovensko-švedskega društva delno že predstavil švedske učence, državo, značilnosti, jezik in način življenja, maja pa nam bo še pobliže predstavil okolje naše partnerske šole. Švedskim učencem je predstavil Slovenijo in naše okolje na srečanjih januarja in aprila.   
Obisk švedskih partnerjev datumsko še ni potrjen, **naš obisk na Švedsko pa bo 7. – 11. 9. 2013**. Pred odhodom bo roditeljski sestanek, predvidoma v torek, 3. 9. 2013.

Že od vključitve v projekt poteka intenzivno zbiranje sredstev, ki bodo potrebna tako za gostovanje švedskih partnerjev in planirane skupne dejavnosti (prevozi, vstopnine, vodenje), kot za našo pot na Švedsko. Da bi pridobili sredstva, smo izvedli prireditev Rakek ima talent, na velikonočnem in cvetličnem sejmu smo prodajali pekovske izdelke, dekorativne predmete in rastline, maja načrtujemo eko modno revijo. Poiskali smo najcenejše letalske vozovnice za izbrano destinacijo, le-te pa so bile dražje od načrtovanih (namesto 105€ za udeleženca smo plačali 135€). Nakup smo krili s sredstvi iz šolskega sklada. Lokalna in druga uspešna podjetja prosimo za podporo, žal pa se odzovejo le redka in zbranih sredstev še ni dovolj. **Zato vas prosimo, da po svojih zmožnostih podprete izvedbo projekta. Najnižji predlagani znesek za katerega vas naprošamo je 50 EUR.**

**Prispevek lahko nakažete na TRR: SI56-012136030647262, sklic: 00 292004.**

Zahvaljujemo se vam in vas lepo pozdravljamo,

razredničarki ravnateljica

Urška Drobnič mag. Anita Ivančič

Petra Mikše

ter Jolanda Cerkvenik